Helstu stjörnur sjónvarpsins koma saman í fyrsta sinn um tveggja ára skeið þegar Emmy-verðlaunin verða afhent við hátíðlega athöfn í Los Angeles í Bandaríkjunum í dag. Framleiðandinn lofar glæsileika og fjöri.
Crown theme song (byrjar og feidar svo undir fyrstu setninguna)
Búist er við að sjónvarpsþáttaröðin The Crown sem fjallar um bresku konungsfjölskylduna og framleidd er af streymisveitunni Netflix verði valin sú besta í ár. Helst er búist við að Stjörnustríðssería Disney+ The Mandalorian veiti henni samkeppni.
Jafnframt þykja nokkrar líkur á að leikarinn Michael K. Williams fái verðlaun fyrir hlutverk sitt í þáttaröðinni Lovecraft Country en hann lést fyrr í mánuðinum.
Grínistinn Cedric the Entertainer tekur við af Jimmy Kimmel sem kynnir en hann stýrði hátíðinni á síðasta ári frammi fyrir tómum sal. Stjörnurnar voru heima hjá sér á náttfötunum eða spariklæddar, allt eftir smekk.
Ferðalög mili landa eru enn erfið og því taka margir tilnefndra þátt í hátíðinni gegnum Netið. Nú mega fimmhundruð gestir vera viðstaddir en þurfa að fylgja mjög ströngum sóttvarnareglum. Meðal annars þarfa að færa sönnur á bólusetningu við COVID-19.
Ian Stewart, framleiðandi útsendingarinnar, segir ekki á stefnuskránni að hópur stórstjarna veikist á hátíðinni. Hann lofar þó að fjörið verði ósvikið og glæsileikinn mikill.